Strandgangers oor springgety gewaarskuGrafika: NSRI Die Nasionale Seereddingsinstituut (NSRI) het Maandag strandgangers gewaarsku oor ŉ nuwemaanspringgety en gewaarsku dat persone uiters versigtig aan die kus moet optree. “Swemmers, roeiers en visvangers moet bewus wees van die einde van die jaar se nuwemaanspringgety wat plaasvind wanneer gesinne die strand besoek en persone moet uiters versigtig optree aan die kus,” het die NSRI in ŉ verklaring gesê. Springgety vind twee keer per maand plaas, tydens volmaan en nuwemaan en die hooggety is hoër as gewoonlik en die laaggety laer as gewoonlik met sterker sleurstrome. Daar is daagliks twee hooggetye en twee laaggetye. “Springgety bou in intensiteit van vandag, 26 Desember, tot ŉ hoogtepunt Donderdag, 29 Desember en sal geleidelik afneem tot Maandag, 2 Januarie,” het die NSRI gewaarsku. Grafika: NSRI